༄༅།།ྋསྐྱབས་མགོན་ཀིརྟི་སྐུ་ཕྲེང་དགུ་པ་སྐལ་བཟང་བློ་གྲོས་ཀུན་དགའ་ལུང་རྟོགས་རྒྱ་མཚོ་མཆོག་ནི།གདན་ས་སྟག་ཚང་ལྷ་མོ་བློ་གླིང་དགེ་ལྡན་བཀྲ་ཤིས་འཁྱིལ་གྱི་ཉེ་འདབས་སྐུ་གོང་མའི་མ་ཡུམ་གཞིས་ཀར།ཡབ་བཞག་ལྡོམ་དཔོན་པོ་སྦྱིན་པ་དང༌།ཡུམ་མཁའ་འགྲོ་འཚོ་གཉིས་ཀྱི་སྲས་སུ།ཤིང་སྦྲུལ་ཟླ་༡༡ཚེས་༡༧ཕྱི་ལོ་༡༩༠༥ལོར་ངོ་མཚར་བའི་ལྟས་དུ་མ་བཅས་སྐུ་བལྟམས།ས་སྤྲེལ།ཕྱི་ལོ་༡༩༠༨ལོར་ྋརྒྱལ་དབང་བཅུ་གསུམ་པ་ཆེན་པོ་ཐུབ་བསྟན་རྒྱ་མཚོ་དང༌།ཀུན་མཁྱེན་འཇམ་དབྱངས་བཞད་པ་སྐུ་ཕྲེང་བཞི་པ་སྐལ་བཟང་ཐུབ་བསྟན་དབང་ཕྱུགརྗེ་ཞྭ་དམར་པ་དགེ་འདུན་བསྟན་འཛིན་རྒྱ་མཚོ་བཅས་ཀྱི་ལུང་བརྟག་གཅིག་མཐུན་བྱུང་དོན་ལྟར་འཇམ་དབྱངས་བཞད་པས་ཀིརྟི་སྐུ་ཕྲེང་བརྒྱད་པ་བློ་བཟང་འཕྲིན་ལས་ཚང་གི་ཡང་སྤྲུལ་འཁྲུལ་མེད་དུ་ངོས་འཛིན་དང་ཞབས་བརྟན་གསོལ་འདེབས་ལྗགས་རྩོམ་གནང༌།